b"\n_START_ARTICLE_\nTempelj Budhanilkantha\n_START_SECTION_\nPoimenovanje\n_START_PARAGRAPH_\nTempelj Budhanilkantha je znan tudi kot tempelj Narajanthan. Ime Budhanilkantha je sestavljeno iz budhe ('skrito v blatu') in nilkanthe ('modri vrat'). Kip simbolizira boga Vi\xc5\xa1nuja, ki ga skupaj z Brahmo in \xc5\xa0ivo obravnavamo kot eno od Trimurti ('trojne podobe')._NEWLINE_Dve legendi sta pripeljali do nenavadnega poimenovanja \xe2\x80\x93 pri oranju polja je kmet na\xc5\xa1el pogre\xc5\xa1an kip, ki je po dotiku s plugom za\xc4\x8del krvaveti. Legenda o \xc2\xbbmodrem vratu\xc2\xab\xc2\xa0je povezana z Vi\xc5\xa1nujem in \xc5\xa0ivo - bog se je \xc5\xbertvoval in popil strup mle\xc4\x8dnega oceana, ki je pobarval njegov vrat modro. Da bi zmanj\xc5\xa1al po\xc5\xbear, ki ga je povzro\xc4\x8dil, se je vrgel v jezero Gosainkund, ki naj bi napajal bazen v Budhanilkanthi.\n_START_SECTION_\nZgodovina\n_START_PARAGRAPH_\nIzjemno dobro ohranjena kultna podoba, ki se pripisuje \xc4\x8dasu Licjavidov, je sestavljena iz bloka \xc4\x8drnega bazalta, ki se v severni Katmandujski dolini ne pojavlja in so ga sem verjetno prinesli privr\xc5\xbeenci Vi\xc5\xa1nuizma. Prvo omembo najdemo v letu 642, vendar je mo\xc5\xbeno, da je nastal \xc5\xbee v 5. stoletju. \xc5\xa0teje se za eno od glavnih sveti\xc5\xa1\xc4\x8d Hadigaona, vladajo\xc4\x8dega imperija Licjavidov v Katmandujski dolini, ve\xc4\x8d templjev tega obdobja je mogo\xc4\x8de najti v Balaju in na vrtu stare kraljeve pala\xc4\x8de v Katmanduju._NEWLINE_S prihodom zgodnje rodbine Malla se je pomen prej prevladujo\xc4\x8dega Vi\xc5\xa1nuizma nad \xc5\xa1ajivizmom za\xc4\x8del zmanj\xc5\xa1evati - pomembnost templja je bledela, zlasti ker je bilo vladarjem prepovedano obiskati Budhanilkantha zaradi prerokbe o takoj\xc5\xa1nji smrti ob ogledu idola._NEWLINE_Zgradba templja Hare Kri\xc5\xa1na leta 1970 in \xc5\xa1olski kompleks z internatom leta 1972 sta bistveno vplivala na okolje nekdaj zelo oddaljenega templja Budhanilkantha, v zadnjih desetletjih 20. stoletja so se pojavile \xc5\xa1tevilne nove stavbe, vklju\xc4\x8dno z betonsko ograjo okoli bazena, zaradi \xc4\x8desar je nekdanji prost pogled na to in kultno podobo ote\xc5\xbeen. Poleg tega so v templju in okrog templja posekali \xc5\xa1tevilna drevesa.\n_START_SECTION_\nTempeljski kompleks\n_START_PARAGRAPH_\nSredi\xc5\xa1\xc4\x8de je dolgo okoli 13 metrov, kar predstavlja rezervoar za vodo s kultno podobo, ki je od obnove obdana z manj primerno betonsko ograjo. V njenem okolju je nekaj manj\xc5\xa1ih templjev in novej\xc5\xa1ih sveti\xc5\xa1\xc4\x8d, \xc5\xa0iva Lingam in nekaj klopi. Okro\xc5\xbeje templja obdaja stena s \xc5\xa1tirimi vrati, prej bogato z drevesi Pipal (vrsta fikusa), ki velja v Indiji za sveto drevo zaradi njegove vsestranske uporabe in koristi. Sodi med najstarej\xc5\xa1a znana drevesa na svetu.\n_START_SECTION_\nBo\xc5\xbeanstvo\n_START_PARAGRAPH_\nGlavni kip je \xc4\x8drna kamnita struktura, izklesana iz enega bloka \xc4\x8drnega bazalta. Kip je 5 metrov visok in je postavljen na sredini izdolbenega bazena, ki je dolg 13 metrov. Prikazuje bo\xc5\xbeanstvo, ki le\xc5\xbei na kolobarjih kozmi\xc4\x8dne ka\xc4\x8de Ananta, ki s svojimi enajstimi glavami varuje spe\xc4\x8dega boga. Polo\xc5\xbeaj kipa Vi\xc5\xa1nuja z rahlo upognjenimi nogami in vedrim obrazom upravi\xc4\x8duje edinstven sijaj kultne podobe. \xc5\xa0tiri roke boga ka\xc5\xbeejo njegove atribute disk, lotus, \xc5\xa1koljko in klub (\xc4\x8dakra, padma, shankha, gada). Iz njegovega popka izvira lotos, ki bo rodil Brahmo, ustvarjalca sveta. Dobro je okra\xc5\xa1en s krono z vgraviranimi mnogimi slikami Kirtimukha, ki se pogosto vidijo kot prekrita s srebrno krono. _NEWLINE_Dostop do kipa je dovoljen le hindujcem ob vzno\xc5\xbeju, k samemu idolu pa lahko vstopijo samo brahmani. Najprej izperejo obraz in noge kipa z vodo in kasneje z me\xc5\xa1anico gheeja, mleka, jogurta, meda in sladkorja, kot del dnevne puje, ki se za\xc4\x8dne ob 9:00. Nazadnje s cvetjem, ki so ga darovali romarji, obdajo glavo Vi\xc5\xa1nuja._NEWLINE_Ta tempelj velja za sveto mesto hindujcev, vendar ga \xc4\x8dastijo tudi budisti, kar je odli\xc4\x8den primer verske harmonije v Nepalu._NEWLINE_Kip plava v bazenu. Dejstvo je, da omejen dostop za znanstvene namene leta 1957 ni uspel potrditi ali ovre\xc4\x8di trditve, vendar je majhen \xc4\x8dip kipa potrdil, da je kamen na osnovi silicijevega dioksida, vendar z izredno nizko gostoto, podobno lavi._NEWLINE_Plavajo\xc4\x8di kip \xc5\xa1e naprej o\xc4\x8dara in \xc5\xa1tevilo naknadnih pro\xc5\xa1enj za dostop za \xc5\xa1tudij o njegovi fizi\xc4\x8dni naravi se je zmanj\xc5\xa1alo.\n_START_SECTION_\nFestivali\n_START_PARAGRAPH_\nTempelj Budhanilkantha je postal mesto, kjer se Haribondhini Ekada\xc5\xa1i Mela odvija na 11. dan hindujskega meseca Kartike (oktober \xe2\x80\x93 november). Za tiso\xc4\x8de romarjev je glavni praznik templja ob praznovanju prebujenja Vi\xc5\xa1nuja iz njegovega dolgega spanca.\n_START_SECTION_\nLegenda nepalske monarhije\n_START_PARAGRAPH_\nLegenda pravi, da je imel kralj Pratap Malla (1641\xe2\x80\x931674) prero\xc5\xa1ko vizijo. Ta vizija je privedla do tega, da je verjel, da bodo kralji Nepala umrli, \xc4\x8de bi obiskali tempelj Budhanilkantha. Nepalski monarhi po kralju Pratapu Malli niso nikoli obiskali templja v strahu pred prerokbo."